Rais Bihi wa Somaliland alipoawasili nchini Kenya

Mvutano huu ulipamba moto  zaidi kufuatia ziara ya siku  mjini Nairobi ya Rais  Musa Bihi Abdi wa eneo lililojitenga miongo mitatu sasa na kujiita Jamhuri ya Somaliland na  kuanzishwa uhusiano mpya kati ya pande hizo mbili ikiwa ni pamoja na Kenya kutangaza itafungua ofisi ya ubalozi mdogo mjini Hargeisa .

Historia inajirudia

Itakumbukwa mara baada ya uhuru 1963 Kenya ilipigana vita na kundi la waasi wa Kisomali lililojulikana kama "Shifta", lililokuwa likidai eneo la Kaskazini Mashariki ya Kenya lenye wakazi wengi wenye asili ya Kisomali, ili liunganishwe na Somalia.

Sambamba na hayo, utawala wa mwanajeshi Mohamed Siad Barre, ulipalilia hisia za kuwepo kwa Somalia iliokubwa. Ncha tano kwenye nyota ziliomo katika bendera yake zimekuwa zikitajwa kuwakilisha maeneo yanayokaliwa na wenye asili ya Kisomali.

Maeneo hayo ni Djibouti, Mkoa wa Kaskazini Mashariki ya Kenya na kusini mwa Somalia. Vita  vya Shifta vilimalizika 1967 kwa kusainiwa makubaliano ya kusitisha mapigano.

Serikali kuu mjini Mogadishu imedai  kwamba Kenya inajiingiza  kwenye masuala yake ya ndani. Hoja inayotoa ni kwamba imekuwa na ushawishi mkubwa kwa Rais wa Jubaland Ahmed Mohamed Islam ikiwa na lengo la kuendeleza masilahi yake ya kisiasa na kiuchumi ndani ya  Somalia. 

Madai hayo yamekanushwa na pande zote mbili, Kenya na serikali ya mkoa huo. Mvutano kati ya Jubaland na serikali ya Shirikisho ulipamba moto baada ya  Farmajo kulikataa ombi la Islam kumtaka awaondowe wanajeshi wa Somalia katika jimbo hilo.

Kwanini uhusiano na Somaliland?

Kenya inaiangalia Somaliland kuwa mshirika muhimu katika Pembe ya Afrika katika vita dhidi ya magaidi wa Al Shabab. Pia usalama uliopo Somaliland ambayo tokea ilipotangaza kujitenga na Somalia 1991 baada ya kuangushwa utawala wa Mohamed  Siad Barre ni muhimu katika kukuza biashara na vitega uchumi.

Rais wa Somaliland alipowasili nchini Kenya

Umuhimu huo umejitokeza zaidi tangu miaka miwili iliopita  kufuatia hali mpya ya maelewano baina ya Ethiopia... \n\nNipe kichwa kizuri cha makala hapo juu.
Mgogoro kati ya Kenya na Somalia: Uhusiano unaoundwa kati ya Kenya na Somaliland una maana gani?